બોલિવૂડ અભિનેતા રજનીશ દુગ્ગલ ડિરેક્ટર રાજીવ રુઇયાની ફિલ્મ ‘ડાયરેક્ટ ઇશ્ક’માં જોવા મળશે. આ ફિલ્મમાં રજનીશ સાવ અલગ પ્રકારનું પાત્ર ભજવશે. તે કહે છે, આ ફિલ્મમાં મેં અત્યાર સુધી ક્યારેય ન ભજવ્યું હોય તેવું પાત્ર ભજવ્યું છે. આ ફિલ્મમાં મેં વિક્કી શુક્લાનું પાત્ર ભજવ્યું છે. તે બનારસ યુનિવર્સિંટીનો યુથ લીડર છે. તે દબંગ છે, પરંતુ દિલનો બહુ સાફ છે. બધાંને મદદ કરે છે, પરંતુ એટલી પણ સીધી વ્યક્તિ નથી જેટલી દેખાય છે. મોંથી ઓછી અને હાથ-પગથી વધુ વાત કરે છે. આવી વ્યક્તિને જ્યારે પ્રેમ થાય છે ત્યારે થોડી તકરાર પણ થાય છે. તેને જેની સાથે પ્રેમ થાય છે તે ત્યાંની લોકલ રોકસ્ટાર હોય છે. આ ફિલ્મ સાથે દેશી લવની ટેગલાઇન જોડાય છે. આ અંગે વાત કરતાં તે કહે છે કે ફિલ્મનું શૂટિંગ બનારસમાં થયું છે તો તેમાં ઓટોમેટિક દેશીપણું આવે છે, નહીંતર આ ફિલ્મ મુંબઇ કે લંડનમાં શૂટ થઇ હોત.